Hemşaredara Gimgimî  ya HDPyî Ulku Karaaslana  ke wezîfeyê ci hetê dewleta tirke ra ame xespkerdene roniştişê dewaya ci yê çarinî Mehkemeya Cezaya Girane ya 2. ya Mûşî de ame kerdene.
Karaaslane bi îdîaya ''endamîya rêxistene'',  ''muxalefetê vera qanûnê rayraşîyayîş û kombîyayîşî'' û ''propagandaya rêxistine'' ra yena sûcdarkerdene.
Karaaslane û avûkatê ci Îzmîr ra pê sîstemê  SEGBÎSî tewrê mehkeme bîyî. Karaaslane sûcê ke bîyî aye mil red kerdî û beraatê xo waşt. Heyetê mehkema  propaganda ra cezaya 2 serran û 3 mengan daye Karaaslane û madeyanê bînan ra beraatê ci da.
